Mario Götze

**Mario Gotze** (Gjermanisht: [ˈmaːʁi̯o ˈɡœtsə]; lindur me 3 qershor 1992) është një futbollist profesionist gjerman i cili luan si mesfushor sulmues për klubin gjerman Eintracht Frankfurt. Pavarësisht se pozicioni i tij i preferuar është ai i rolit të organizatorit, Götze mund të luaj si anësor i majtë dhe si sulmues i dytë. Në vitin 2010, drejtori teknik i asaj kohe në Federatën Gjermane të Futbollit, Matthias Sammer, deklaroi se Götze ishte "një nga talentët më të mirë që Gjermania pa pasur ndonjëherë."

## Karriera me klube
### Borussia Dortmund
#### Vitet e hershme
Götze është produkt i akademisë së Dortmundit, të cilës j'u bashkua në moshën 8 vjeç. Ai debutoi në Bundesligë më 21 nëntor 2009 në barazimin pa gola kundër Mainz 05; ai u aktivizua si zëvëndësues në minutën e 88të në vend të Jakub Błaszczykowski. Gjatë pushimeve dimërore të sezonit 2009–10, ai u promovua nga trajneri Jürgen Klopp në ekipin e parë. Ai e mbylli sezonin me pesë ndeshje të luajtura si zëvëndësues. Götze u bë protagonist në sezonin 2010–11 ku Dortmund fitoi kampionatin, duke shënuar tetë gola në 41 ndeshje në të gjitha kompeticionet.

Ai luajti në distafën ndaj Schalke 04 në Superkupën e Gjermanisë në korrik 2011. Në janar 2012, Götze u diagnostifikua me një dëmtim në legen; një kërc në legenin e Götzes ishte përflakur nën stres.

Më 27 mars 2012, Götze firmosi një kontratë të re me Borussia Dortmund deri në vitin 2016. Rreth rinovimit të kontratës, Götze deklaroi: "Të gjithë e dinë sa rehat jam te Dortmundi. Klubi nuk ka marr fund ende me ringjalljen e tyre të fundit. Dhe unë dua të jem pjesë e këtij zhvillimi."

Götze u rikthye me ekipin në prill 2012 për ndeshjen e kampionatit ndaj ekipit rival Schalke 04, por nuk luajti. Ndeshjen e tij të parë pas dëmtimi e luati më 21 prill në fitoren 2–0 kundër Borussia Mönchengladbach.

Götze fitoi një një tjetër kampionat me Dortmundin në përfundim të sezonit 2011–12, me ekipin që vendosi një rekord pikësh, duke mbledhur plot 81, e cila u thye nga Bayerni një sezon më vonë. Ai gjithashtu kontriboi në fitimin e DFB-Pokal, edhe pse nuk luajti asnjë minutë në finalen e fituar 5–2 kundër Bayern München.

#### Sezoni 2012–13
Götze e nisi sezonin e ri duke humbur Superkupën e Gjermanisë ndaj Bayern Munich. Në ndeshjen hapëse të kampionatit kundër Werder Bremen, ai u aktivizua si zëvëndësues dhe shënoi golin e fitores në triumfin 2–1 në shtëpi. Më 19 dhjetor, ai shënoi një tregolësh në fitoren 5–1 të Dortmund ndaj Hannover 96 në raundin e tretë DFB-Pokal.

Götze dhuroi një asist dhe shënoi në fitoren 3–0 kundër Shakhtar Donetsk në ndeshjen e raundit të 16-tave të Ligës së Kampioneve, duke ndihmuar ekipin të fitonte me rezultatin e përgjithshëm 5–2 dhe të kalonte në çerek-finale. Kjo ishte çerek-finalja e parë e Dortmundit pas 15 vitesh. Götze humbi finalen kundër Bayern Munich në Wembley Stadium, Londër, për shkak të një dëmtimi të pësuar në ndeshjen e dytë të gjysëm-finales kundër Real Madridit; ai doli nga fusha në momentin kur Dortmund po mposhtej 2–0, megjithatë, fitorja 4–1 në ndeshjen e parë i siguroi kalimin në finalem rezultatin e përgjithshëm 4–3. Në finale, Dortmundi u mposht me rezultatin 2–1 falë një goli në minutat e fundit të Arjen Robben.

Në sezonin e tij të fundit me Dortmundin, Götze formoi një dyshe të fuqishme sulmi me gjermanin tjetër Marco Reus, dhe e mbylli sezonin me 16 gola në të gjitha kompeticionet.

### Bayern München
#### Transferimi
Më 23 prill 2013, u njoftua se Götze do t'i bashkohej klubit rival Bayern München duke nisur nga 1 korriku 2013 pasi pagimit të klauzolës prej 37 milion €. Ky transferim e bëri atë lojtarin gjerman më të shtrenjtë në histori. Megjithatë, rekordi i tij u thye nga mesfushori tjetër Mesut Özil, i cili u transferua te Arsenali për 50 milion €. Trajneri i Dortmundit Jürgen Klopp deklaroi se arsyeja e transferimit të organizatorit te Bayerni ishte dëshira e tij të luante nën drejtimin e Pep Guardiolës. Klopp pranoi mërzitjen e tij për kohën e njoftimit të transferimit të Götzes, pasi ishte rreth 36 orë para sfidës ndaj Real Madridit në gjysëm-finalen e Ligës së Kampioneve. Klopp më vonë deklaroi se Dortmundi nuk kishte asnjë mundësi për të bindur lojtarin që të qëndronte, duke thënë, "Ai [Götze] është i preferuari i Guardiolës.""

#### Sezoni 2013–14
Götze debutoi me ekipin e ri më 11 gusht 2013 në një miqësore kunder kampionëve të Hungarisë, Győri ETO; ai u aktivizua si zëvëndësues në minutën e 60të në vend të Mitchell Weiser dhe shënoi dy gola, duke kontribuar në një fitore 4–1. Debutimi i tij në Bundesligë erdhi 13 ditë më vonë në një ndeshje kundër 1. FC Nürnberg, të cilën Bayerni e fitoi 2–0. Më 19 tetor, në ndeshjen kundër 1. FSV Mainz 05, Götze hyri në fushë si zëvëndësues dhe asistoi dy gola për të ndihmuar ekipin të fitonte 4–1 pasi fillimisht ishite në disavantazh.

Më 23 tetor, Götze shënoi golin e tij të parë zyrtar me Bayernin në fitoren 5–0 kundër Viktoria Plzeň në Allianz Arena, në një ndeshje të vlefshme për fazën e grupeve të Ligës së Kampioneve; ai gjithashtu asistoi edhe golin e Bastian Schweinsteiger. Tre ditë më vonë, ai hyri në fushën e lojës në minutën e 25të në vend të të dëmtuarit Toni Kroos dhe shënoi golin e tij të parë në Bundesligë për Bayernin me kokë në fitoren 3–2 kundër Hertha BSC. Më 2 nëntor, ai u rikthye si titullar në fitoren 2–1 si vizitor kundër TSG 1899 Hoffenheim.

### Eintracht Frankfurt
Më 21 qershor 2022, Götze firmosi një kontratë tre-vjeçare me Eintracht Frankfurtin.

## Karriera ndërkombëtare
### Debutimi dhe vitet e para
Pasi kishte luajtur me disa nga ekipet e moshave, Götze mori thirrjen e parë në kombëtaren gjermane më 17 nëntor 2010 në një ndeshje miqësore kundër Suedisë. Ndeshja u mbyll në barazim pa gola por Götze debutoi duke zëvëndësuar Kevin Großkreutz në minutën e 78të. Ai u bë lojtari më i ri që debuton me ekipin kombëtar që nga Uwe Seeler në vitin 1954. Pas kësaj, ai luajti edhe në ndeshjen miqësore kundër Italisë më 9 shkurt 2011.

Götze shënoi golin e parë me Gjermaninë në miqësoren kundër Brazilit më 16 gusht 2011; në moshën 19 vjeç e 68 ditë, ai u bë golashënuesi më i ri pas luftës sëbashku me Klaus Stürmer, i cili kishte shënuar në debutimin e tij kundër Francës më 16 tetor 1954. Më 28 maj 2012, Götze ishte një nga 23 lojtarët e zgjedhur në Joachim Löw për të luajtur në UEFA Euro 2012. Debutimi i tij në turnament erdhi si zëvëndësues në fitoren 4–2 kundër Greqisë në çerek-finale.

### Kupa e Botës 2014
Götze shënoi katër gola në kualifikueset e FIFA Kupës së Botës 2014 si dhe u zgjodh në ekipin që do të merrte pjesë në turnament. Ai e nisi si titullar ndeshjen e parë të grupit, duke fituar një penallti që i hapi rrugën një fitoreje 4–0. Në ndeshjen e dytë, ai shënoi golin e parë të ekipit dhe u emërua lojtari i ndeshjes në barazimin 2–2 kundër Ganës. Pas kësaj, ai u aktivizua vetëm 14 minuta në ndeshjen e tretë të grupit kundër Shba-së, 45 minuta kundër Algjerisë në raundin e 16-tave dhe vetëm 7 minuta në fitoren 1–0 kundër Francës në çerek-finale. Ai nuk luajti asnjë minutë në fitoren rekord 7–1 kundër Brazilit në gjysëm-finale.

Në finalen e Kupës së Botës 2014 kundër Argjentinës, trajneri Löw zëvëndësoi Miroslav Klosen me Götzen në minutën e 88të të ndeshjes dhe i tha: "Tregoi botës që je më i mirë se Messi dhe fitoje Kupën e Botës." Götze shënoi golin e vetëm në minutën e 113të, duke kontrolluar me gjoks krosimin e André Schürrles para se të mposhte portierin me një gjuajtje në ajër, duke i dhënë Gjermanisë Botërorin e katërt. Ai u bë zëvëndësuesi i parë që vendos finalen e një Kupe Bote që nga Wolfgang Weber në vitin 1966, i cili ishte gjithashtu 22 vjeç. Götze u shpall lojtari i ndeshjes.

### Euro 2016, mungesa dhe Kupa e Botës 2022
Götze luajti katër ndeshje në turnamentin e Euro 2016, me Gjermaninë që arriti deri në gjysëm-finale. Ai u aktivizua vetëm 20 minuta në fazën me eliminim direkt pasi kishte luajtur të tre ndeshjet e fazës së grupeve si titullar. Performanca e tij përgjatë turnamentit u kritikua nga analistët. Gjatë kësaj kohe, Götze mori pjesë gjithashtu në një bashkëpunim midis Federatës Gjermane të Futbollit dhe Grupit LEGO, të cilët në maj 2016 publikuan një seri minifigurash koleksionuese ekskluzive për Evropën, me Götze që shfaqej si i pesëmbëdhjeti nga gjashtëmbëdhjetë minifigurat në koleksion.

Në nëntor 2017, disa muaj para nisjes së Kupës së Botës 2018, Götze luajti në miqësoren kundër Francës, duke regjistruar paraqitjen e tij të parë me ekipin kombëtar pas një viti. Ai nuk u zgjodh për finalet e turnamentit.

Më 10 nëntor 2022, Hansi Flick e thirri në ekipin që do të luante në Kupën e Botës 2022 në Katar. Ky vendim shkaktoi surprizë në media pasi shënoi rikthimin e Götzes në kombëtare pas pesë vitesh.

## Statistikat e karrierës
### Klube
### Kombëtarja
## Trofe
### Klube
**Borussia Dortmund**
* Bundesliga: 2010–11, 2011–12
* DFB-Pokal: 2011–12, 2016–17
* DFL-Supercup: 2019
* UEFA Liga e Kampioneve finalist: 2012–13

**Bayern München

**Gjermania'''
* FIFA Kupa e Botës: 2014

## Referime